OpenLLM-France/wikimedia huggingface dataset:
# Ulanqab

Ulanqab (txinera sinplifikatuan: 乌兰察布; pinyineraz: Wūlánchábù; mongolieraz:), Barne Mongolia eskualde autonomoan kokatutako prefektura mailako hiria da. Guztira, 2.138.000 biztanle inguru dauzka 2008ko erroldaren arabera eta 54.492,0 kilometro koadroko azalera.

## Banaketa administratiboa

* Jining Barrutia (集宁区 - Jíníng Qū)
* Fengzhen Hiria (丰镇市 - Fēngzhèn Shì)
* Zhuozi Konderria (卓资县 - Zhuózī Xiàn)
* Huade Konderria (化德县 - Huàdé Xiàn)
* Shangdu Konderria (商都县 - Shāngdū Xiàn)
* Xinghe Konderria (兴和县 - Xīnghé Xiàn)
* Liangcheng Konderria (凉城县 - Liángchéng Xiàn)
* Chahar Eskuin Aurreko Bandera (察哈尔右翼前旗 - Cháhā'ěr Yòuyì Qián Qí)
* Chahar Eskuin Erdiko Bandera (察哈尔右翼中旗 - Cháhā'ěr Yòuyì Zhõng Qí)
* Chahar Eskuin Atzeko Bandera (察哈尔右翼后旗 - Cháhā'ěr Yòuyì Hòu Qí)
* Siziwang Bandera (四子王旗 - Sìzǐwáng Qí)

## Klima

Datu klimatikoak (Jining barrutia (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | −6.1 | −2.4 | 4.0 | 13.1 | 20.0 | 24.0 | 25.4 | 23.7 | 18.8 | 12.1 | 2.7 | −4.1 | 10.9 |
| Batez besteko tenperatura minimoa (°C) | −18.5 | −15.6 | −9.1 | −1.1 | 5.7 | 10.7 | 13.6 | 11.9 | 5.8 | −1.0 | −9.1 | −15.8 | −1.9 |
| Pilatutako prezipitazioa (mm) | 1.8 | 3.6 | 6.8 | 15.0 | 26.4 | 56.9 | 98.5 | 93.8 | 39.9 | 14.8 | 4.9 | 1.5 | 363.9 |
| Prezipitazio egunak (≥ 0.1 mm) | 2.0 | 2.8 | 4.1 | 4.4 | 6.1 | 11.0 | 14.7 | 13.5 | 9.0 | 4.7 | 2.5 | 2.1 | 76.9 |
| Iturria: ||||||||||||||

## Ikus, gainera

* Barne Mongolia eskualde autonomoaren banaketa administratiboa

## Erreferentziak

* ↑ http://www.weather.com.cn Weather China

## Kanpo estekak

* (Txineraz) Ulanqab hiriko gobernuaren webgunea.
* Datuak: Q571219
* Multimedia: Ulanqab / Q571219
# Ulassai

Ulassai Ogliastrako (Sardinia, Italia) udalerria da.

## Kanpo estekak

* Datuak: Q340613
* Multimedia: Ulassai / Q340613
# Ulama (jokoa)

Ulama, Mexikoko Sinaloa estatuan zenbait komunitatek jokatzen duten pilota joko bat da. Mesoamerikar pilota jokoaren ondorengoa da, eta Mesoamerikan etengabe jokatu izan den kirol ohitura antzinakoena bat da, bestalde gomazko pilota erabiltzen duen kirol ezagun zaharrena dela ere nabarmentzekoa da.
Ulama hitza nahuatl hizkuntzaren ullamaliztli eratorria da, ullama ("pilota jokoa") eta ulli (hule, pilota egina dagoen materiala) hitz-elkarketaz sortua.

## Historia

Antzina Mesoamerikar pilota jokoa Mexiko eta Guatemala arteko lurraldean jokatzen zen, eta ziur asko baita AEBetako Arizona eta Mexiko Berriaren lurraldean ere. Arkeologoek K.A. 1.600 urte inguruko gomazko pilotak topatu izan dituzte.
Baina espainiarren konkistarekin batera, kirolaren izaera erlijiotsu eta errituala zela eta, misiolari katolikoek jokoa debekatu egin zuten, halere Sinaloa estatuko zenbait lekutan bizirautea lortu zuen, hain zuzen ere, espainiarren eragina murritzagoa izan zen tokietan.
Gaur egun Mexikoko Zacatecas, Sinaloa, Michoacán, Guerrero eta Oaxaca estatuetan jokatzen da, bai eta Mexiko Hirian bertan ere.

## Arauak

Gaur egungo ulamaren arauak boleibolaren antzekoak dira, sarea ez beste, talde bakoitza jokolekuaren erdi banatan kokatuz. Ulamaren bertsiorik hedatuenean, pilota jokolekuaren alde batetik bestera aldakaz joz mugiarazten da, bi taldeetako batek pilota itzultzeko gai ez edota pilota jokolekutik ateratzen den arte.

## Ikus gainera

* Mesoamerikar pilota jokoa

## Kanpo estekak

* The Mesoamerican Ballgame Ulama (Ingelesez)
* Article on Ulama,he Smithsonian Institution (Ingelesez)
* Datuak: Q1762047
* Multimedia: Ulama (game) / Q1762047
# Ulanhot aireportua

Ulanhot Aireportua (txineraz: 阜阳机场), (NAGE: HLH, NAZE: ZBUL), Txinako Herri Errepublikako Barne Mongolia eskualde autonomoko Ulanhot hirian dago.

## Hegaldiak

* Grand China Express Air (Beijing, Hohhot)

## Ikus, gainera

* Txinako Herri Errepublikako aireportuen zerrenda

## Kanpo estekak

* Datuak: Q3500235
* Multimedia: Ulanhot Airport / Q3500235
# Ulay

Frank Uwe Laysiepen (Solingen, 1943ko azaroaren 30a - Ljubljana, 2020ko martxoaren 2a) profesionalki Ulay izenez ezaguna, alemaniar artista izan zen. Amsterdamen eta Ljubljanan oinarrituta, Polaroid-ekin egindako arteagatik eta Marina Abramović, bere kidearekin egindako performance arteagatik nazioarteko aintzatespena jaso zuen.
1970eko hamarkadan Amsterdamera joan zen, eta han lepoko autobiografikoak egiten hasi zen Polaroid batekin. 1975ean Marina Abramović ezagutu zuen eta elkarrekin bizitzen eta lanean hasi ziren.
Bien arteko lankidetzak 1988ra arte iraun zuen, "Bestea" izeneko kolektibo baten moduan. Elkarrekin egindako lanetan, biek giza gorputzaren muga fisikoak egiaztatu zituzten, eta gizonezkoen eta emakumezkoen printzipioak, energia fisikoa, meditazio transzendentala eta hitzik gabeko komunikazioa aztertu zituzten.

## Bibliografia

* Modus Vivendi. Ulay and Marina Abramović 1980 -1985, ed. Jan Debbaut; Stedelijk Van Abbemuseum Eindhoven, 1985
* Ulay: Life-Sized, ed. Matthias Ulrich. Schirn Kunsthalle Frankfurt. Spector Books, Leipzig, 2016; 978-3-95905-111-8 ; 3-95905-111-5
* Ulay, Portraits 1970 - 1993, ed. Frido Troost; Basalt Publishers, Amsterdam, 1996; ISBN 978-90-75574-05-0
* Ulay. Luxemburger Porträts, authors: Marita Ruiter, Lucien Kayser; Editions Clairefointaine, 1997; ISBN 2-919881-02-7
* Ulay/Abramović. Performances 1976 -1988, authors: Ulay, Marina Abramović, Chrissie Iles, Paul Kokke; Stedelijk Van Abbemuseum Eindhoven, 1997; ISBN 90-70149-60-5
* Ulay - Berlin/Photogene, ed. Ikuo Saito; The Yamaguchi Prefectural Museum of Art, Kameyama, 1997
* Ulay / What is That Thing Called Photography, artist's book; Artists' Books Johan Deumens, Landgraaf, 2000; ISBN 90-73974-05-4
* Ulay. WE EMERGE, authors: Thomas McEvilley, Irina Grabovan; Art Centre AoRTa, 2004; ISBN 9975-9804-1-4
* ULAY. Nastati / Become, authors: Thomas McEvilley, Tevz Logar, Marina Abramović; Galerija Skuc, Ljubljana, 2010; ISBN 978-961-6751-27-8
* Art, Love, Friendship: Marina Abramović and Ulay, Together & Apart; author: Thomas McEvilley; McPherson & Company, 2010; ISBN 978-0-929701-93-6
* Marina Abramović. The Artist is Present, authors: Klaus Biesenbach, Jovana Stokić, Arthur C. Danto, Nancy Spector, Chrissie Iles; The Museum of Modern Art, New York, 2010; ISBN 978-0-87070-747-6
* Glam! The Performance of Style, Tate Publishing, London, 2013; ISBN 978-1-849760-92-8
* Whispers: Ulay on Ulay, authors: Maria Rus Bojan, Alessandro Cassin; Valiz, Amsterdam, 2014; ISBN 978-90-78088-72-1

## Kanpo estekak

* Datuak: Q69562
* Multimedia: Ulay / Q69562
# Ulanów udalerria

Ulanów ( (Audio·info)) Poloniako Behe Karpatoetako voivoderriko landa-hiri udalerri bat da, Nisko barrutian kokatuta. 119,37 km²ko azalera du eta 2017ko datuen arabera 8385 biztanle zituen.

## Kanpo estekak

* Udalaren webgunea
* Datuak: Q2225043
ieaBehe Karpatoetako voivoderriko udalerriak :
# Tucho Aguirre

Tucho Aguirre, jaiotza izenez Miguel Ángel Aguirre, folk musikari argentinarra da, tenore ahotsekoa. Damián Sánchezek zuzendutako Madrigal taldean aritu zen 1970eko hamarkadan; 1980ean, berriz, Los Trovadores taldean hasi zen, Francisco "Pancho" Romeroren ordez. Hiru disko grabatu zituen talde honekin, harik eta 1983an erretiroa hartu eta zuen arte. Amílcar Scalisik hartuko du, gero,Tucho Aguirrek utzitako tokia.

## Jardunbidea

Los Trovadores musika-taldeak eragin sakona izan zuen 1960ko hamarkadako Argentinako folk musikaren eraberritzean. Hain zuzen, Cosquín jaialdian konsakratu zen.
Tucho Aguirre Los Trovadores taldearen eraldaketarekin lotuta dago. Izan ere, "Pancho" Romero eta Carlos Pino ahots enblematikoek taldea utzi ondoren, boskote berria osatu baitzen, oraingo hau "Quito" Figueroak, Ramón "Chiquito" Catrambonik, Tucho Aguirrek, Enzo Giraudok eta Carlos Fredik osatutakoa. Los Trovadores-en fase honetan taldeak kantutegia aldatu zuen, eta demokraziaren berrezarpenarekin eta folklorearen interpretazio berriekin lotutako gaiak jorratu zituen.

## Lana
### Albumak
#### Madrigal-ekin

* Madrigal, 1973

#### Los Trovadores-ekin

* Canciones, CBS, 1980
* Todavía cantamos, CBS, 1982
* Imagínalo, CBS, 1983

## kanpo estekak

* Datuak: Q6153677
# Tuca del Coll de Coronas

Tuca del Coll de Coronas, Pirinioetako hirumilako mendi bat da, 3.278 metroko garaiera du. Espainiako Aragoi autonomia erkidegoko Huesca probintzian dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q11953351
* Multimedia: Tuca del Coll de Coronas / Q11953351
# Tucapel

Tucapel Txileko erdialdeko komuna eta hiri bat da. Biobío eskualdeko izen bereko probintzian kokatuta dago. 2002ko erroldan, 9.744 biztanle zituen.

## Toponimia

Tucapel hitzak Mapudungunez indarrez hartu esan nahi du.

## Kanpo estekak

* (Gaztelaniaz) Tucapeleko udalaren webgunea.
* Datuak: Q200965
# Tucano (Bahia)

Tucano Brasilgo udalerri bat da, Bahiako estatuan kokatua. 48.738 biztanle ditu 2.758,783 km²ko eremuan.

## Ikus, gainera

* Bahiako estatua

## Kanpo estekak

* Datuak: Q22062855
* Multimedia: Tucano (Bahia) / Q22062855
# Tucapelgo gudua

Tucapelgo gudua (espainiar konkistatzaileen artean Tucapelgo hondamendia izenez ere ezaguna), Araucoko Gerrako gudu erabakigarri bat izan zen, 1553ko abenduaren 25ean edo 1554. urteko urtarrilaren 1ean gertatua, Lautaro toquia buru zuten maputxeen eta Pedro Valdivia espainiar konkistatzailearen osteen artekoa. Tucapelgo muinoan izan zen gudua, gaur egungo Txilen. Espainiar konkistatzaileen lehenengo porrota izan zen. Espainiarren garaiezintasunaren mitoa gudu honetan amaitu zen.

## Kanpo estekak

* Datuak: Q645257
# Tuchenbach

Tuchenbach Alemaniako udalerria da. Bavariako estatuan dago, [[Fürth (barrutia)|Fürth]] barrutian. 2014an 1.353 biztanle zituen 6,5 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q510922
* Multimedia: Tuchenbach / Q510922
# Tucana (konstelazioa)

Tucana edo Tukana —latinez: Tucana— zeruko hego hemisferioko konstelazio bat da.
XVI. mendean Petrus Plancius flandriar astronomoak topatu zuen, eta 1595-1597 artean Pieter Dirkszoon Keyser eta Frederick de Houtman herbehereetar itsasgizonek definitu eta izendatu zuten. Johann Bayer alemaniar astronomoaren Uranometria (1603) idazlenean lehenbizikoz agertu zen.

## Oharrak

* ↑ Euskaltzaindiaren 173. arauak honako hau gomendatzen du: "Euskaraz, konstelazioen izenak adierazteko, komeni da nazioarteko formak —latinezko grafia— erabiltzea, hainbat komeniago testuak zenbat eta teknikoago edo jasoago izan. Nolanahi ere, latinezko izenen itzulpenak edo egokitzapenak ere —azalpen-izenak— erabil daitezke, bigarren mailan, testu didaktikoetan edo azalpen gisa".

## Erreferentziak

* ↑ «Konstelazioak (88 konstelazio ofizialak)» 173. Astroen izenak. Euskaltzaindia, 22 or..

## Kanpo estekak

* Datuak: Q10567
* Multimedia: Tucana (constellation) / Q10567
# Ura Iturralde

Ura Iturralde (Tolosa, 1979) euskal argazkilaria da. Gaur egun argazkilari autonomo gisa jarraitzen du lanean. Honetaz gain argazkigintza irakaslea ere bada.

## Ibilbide profesionala

Diseinu Grafikoko goi mailako ikasketak burutu zituen eta disenatzaile gisa urte asko lan egin ondoren, Madrilera joan zen argazkigintza dokumental ikasketak burutzera. Haren lanen artean sarituenak, Iran ezkutua (LGTBI komunitatea) eta Palestinan eginiko Azken Samiarrak izenburua daraman erreportajeak izan dira. Azken proiektua Albaniako azkenengo trenei buruz hitzegiten duena izan da. Halaber, Eitb kulturan agertu 2019an Kuba, Bolivia eta Iraneko erreportaiei buruz hizketan eta Tolosaldeko Ataria komunikabidean bere erreportaien inguruan mintzatu da.

## Estilo artistikoa

Irudikapen idealizatuak erakusten dituzten argazkilaritzatik urrun kokatzen du bere lana artistak. Izan ere, bidaia perfektuetako irudiak ez diote barnean sortzeko grina pizten. Hasieran joera hori izan zuen arren, 2018an egindako elkarrizketa batean, egun, jendearen istorioak argazkien bitartez bildu eta erakustea xede duela adierazi zuen.

## Banakako erakusketak

* En la higuera del Ché, Tolosa (2015)
* Iran ezkutua Barakaldo eta Tolosa (2019)

## Bere argazkiak erakutsi dituzten komunikabideak

* Interviú
* 7K,
* 7 Haizetara
* Vice Uk
* Al Jazeera

## Sariak

* BAFFEST jaialdia (2018) irabazlea
* Siena International Phootgraphy Awards (2018) finalista
* Barcelona International Photography Awards (2018-2019) erakusketarako aukeratua
* IPA, International Photography awards (2019) 3. Saria
* World Press Photo / Joop Swart Masterclass(2020) hautagaia

## Irudi galeria

* Ura Iturralde, Albaniako Azken trenak
* Ura iturralde, Azken samariarrak proiektuko argazkia
* Ura Iturralde, Iran ezkutua proiektuko argazkia
* Ura Iturralde, Iran ezkutua proiektuko argazkia
* Ura Iturralde, Iran ezkutua proiektuko argazkia

## Erreferentziak

* ↑ https://www.eitb.eus/es/television/programas/eitb-kultura/videos/detalle/6242482/video-cuba-bolivia-iran-fotografias-ura-iturralde/
* ↑ https://ataria.eus/komunitatea/uraiturralde
* ↑ https://www.diariovasco.com/tolosa-goierri/tolosa/iturralde-fotografa-interesan-20180706002336-ntvo.html

## Kanpo estekak

* Datuak: Q108697926
# Ura Marten

Ura Marten edo, beste modu batez esanda, elementu horren presentzia Marten, datuak izan ditzakeen ondorioengatik, zientzialarientzat aspaldiko kezka izan da. Betidanik, planetaren geografiak ideia horren alde jokatu du, orografia aldapatsuek eta garaiera aldeek, kasu askotan, urak sortutakoen itxura osoa baitute. Datu guztien arabera planetaren ingurumen-baldintzak asko aldatu egin dira eta horrek ura detektatzeko zailtasunak handituko lituzke.

## Egungo atmosfera

Gaur egun Marteko atmosferan %0,01 ur egon daiteke. Ur hori bi eratan egon daiteke: ur-lurrun moduan eta baita lurzoruan izotz moduan. Marteko presio atmosferikoa Lurrakoa baino askoz txikiagoa da, baita tenperatura ere. Baldintza horietan Marteko uraren zikloa Lurraren oso desberdina da, ura zuzenenean solidotik gasara pasatzen baita. Horren arabera, Marten ur-likidoa ez genuke aurkitu behar.

## Ur likidoaren aurkikuntza

NASA agentziak zabaldutako argazki batzutan, ordea, ur korronteak diruditen ildoxkak ikusten dira. Informazioa Ames ikerketa zentroak, Johns Hopkins Laborategiak, Arizonako Unibertsitateak, Southwest Ikerketa Institutuak eta Nantesko Planetologia eta Geodinamika Laborategiak egindako ikerketaren emaitza da. MRO (Mars Reconnaissance Orbiter) zundak 2014an Recurring Slope Lineae izenez ezagutzen diren ildoxka batzuk aztertu zituen. Uraren mugimenduek eragindako aztarnak izan zitezkeen. Argazkiak espektrometroaz aztertuez gero, azkenik, ondorio honetara heldu dira: gatz hidratatua da.

## Erreferentziak

* ↑ https://web.archive.org/web/20151003095105/http://www.berria.eus/paperekoa/1736/014/001/2015-09-29/marten_ura_dagoela_berretsi_dute.htm

## Kanpo estekak

* Ur likidoari buruzko Ibai Maruriren artikulua Berrian
* (Gaztelaniaz):Ur likidoari buruzko artikulua.
* Datuak: Q1985733
* Multimedia: Water on Mars / Q1985733
# Ura ez baita beti gardena

Ura ez baita beti gardena Xabier Lasa Gorraizek 2023an plazaratutako eleberria da. Urte berean Irun Hiriko Literatura Sariaren 45. edizioan eskuratu zuen eleberri arloan. Liburuak lehia politikoa zein uraren arazoekin lotutako thriller egitura du.

## Argumentua

Uraren antolamendurako ardura eman diote Sara Zaldaiz ingeniariari Nafarroako gobernu berrian, eta horregatik joan da Erriberako irudikatutako Lurribar herrira, ur-horniketan arazoak daudela eta. Udalaren eta laborarien arteko liskar moduan hasten dena, ordea, korapilatuz joango da, enpresarien trikimailuak, alderdi politikoen xextrak eta hilketa ilunak ere nahasteraino. Sara Cabreraren hitzetan "Egileak thriller batentzako ezohikoa izan daitekeen protagonista aurkeztu digu, ingeniari bat, eta berarekin abentura eta arriskuak ezagutuko ditugu, bertan politikarekin eta urarekin jolastea hilgarria izan daitekeela ikasten dugun bitartean. Sara ez da istorioan bakarrik egongo; lagun leialak ere baditu, eta horietako batzuk, poliziak".

## Erreferentziak

* ↑ https://www.txalaparta.eus/eu/liburuak/ura-ez-baita-beti-gardena
* ↑ https://kritikak.armiarma.eus/?p=8901

## Kanpo estekak

* Irati Majueloren iritzia Berrian, 2024/03/31.
* Datuak: Q124061962
# Ur termal

Ur termalak lurpetik gainazaleko tenperatura baino 5 °C beroago irteten diren ur mineralak dira. Ur hauek Lurreko beheragoko geruzetatik datoz, beheragoko geruza horiek tenperatura altuagoan baitaude. Osagai mineralen kopuru handia izaten dute, eta hidroterapian erabili ohi dira, bainu, dutxa, arnaste, berotze nahiz ureztatzearen bitartez.

## Tenperatura

* Ur izoztuak (20 °C baino gutxiago)
* Ur hipotermalak (21-35 °C)
* Ur mesotermalak (35-45 °C)
* Ur hipertermalak (45-100 °C)

## Konposaketa minerala

* Ur burnitsuak: euren konposaketan, batik bat, burnia dute. Bereziki eraginkorra gabezia egoerak eta gibeleko kalteentzako.
* Ur klorotsuak: kloroa dute. Liseri jariakinak pizten dituzte, beste batzuen artean.
* Ur sulfuratuak eta sulfurotsuak: sufrearekin. Hidrologia medikoaren arloan oso erabiliak, lehenak, azidoak eta lokatztsuak dira.
* Ur sulfatatuak: sufreaz gain, sodioa, kaltzioa, magnesioa edo kloroa izan dezakete euren konposaketan. Oso erabiliak dira.
* Ur bikarbonatatuak: bikarbonatoarekin. Hotzak eta alkalinoak. Bihotzerre egoeretan erabiltzen dira. Sodikoak, kaltzikoak, mistoak, kloruratuak edo sulfatatuak izan daitezke.

## Banaketa munduan

Ia edozein herrialdek izan ditzake ur termalak bere lurraldean. Ur termalen toki garrantzitsu asko, toki sumenditsuak dira, Zeelanda Berria, Mexiko, Japonia, Islandia, Kolonbia, Bolivia, Txile, Peru eta, AEBetan, Yellowstoneko Parke Nazionala. Uruguai iparraldean dauden Artigas, Salto eta Paisandu eta Argentinako Entre Riosko probintzian ere badaude, azken herrialde honetako garrantzitsuenak Termas de Rio Hondoko hirian, Santiago del Esteroko probintzian eta Kopahuen, Neuquengo probintzian daude. Kolonbian, Huila departamenduko Las Termales de Rivera aipatu behar da. Peru iparraldean, Kurgoseko barrutian, ur sulfurotsu eta burnitsu beroen iturburu handiak azaleratzen dira, propietate sendagarri askorekin, reumatismo kasuetarako batez ere. Hauek, El Eden, Yanasara eta Txurinen daude.
Euskal Herrian eta gainontzeko Espainian ere daude. Euskal Herrian nabarmen daitezkeenak, une honetan, Zumaia, Zestoa, Sobron, Donostia eta Fiteron daude. Duela urte asko, Euskal Herriko beste herri batzuetan ere egon ziren. Orain, ordea, ez dira existitzen. Arrasate, Aretxabaleta eta Eskoriatzako bainuetxeak inguruan aurkitzen ziren ur termaletaz baliatzen ziren. Espainiako gainontzeko autonomi erkidegoetan, Puente Viesgokoa da ezaguna, Kantabrian, Andaluzian, Jabalkon Muinoaren pean dagoen Zujarrekoak nabarmendu behar dira.
Mundu osoko toki askok, ezaugarri geologiko honekin harremana duten izenak dituzte. Horieako batzuk, honako hauek dira:
* Aguascalientes, Mexikoko estatu, udalerri eta herria.
* Hot Springs, Arkansas, AEBetan (iturburu beroa)
* Oymyakon, Siberian, Errusian (izozten ez den ura)
* Puruandiro (purepetxieraz ur termalen tokia) Mexikoko udalerri eta hiria.
* Thermopolis, Wyoming, hau ere AEBetan (hiri beroa)
* Tiflis, Georgia (toki beroa)
* Santa Rosa de Cabal, Risaralda, Kolonbia Termales de Santa Rosa eta Termales de San Vicente.
* Hévíz lakua, Hungaria, munduko aintzira termal handiena.

## Kanpo estekak

* Datuak: Q177380
* Multimedia: Hot springs / Q177380
# Ur zubi

Ur zubia ibai, haran, trenbide edo errepideen moduko oztopoen gainetik ontziak garraiatzea ahalbidetzen duen ubide nabigagarria daraman zubi mota da. Oro har, itsasontzi txikien eta gabarren trafikoa soilik onartzen dute. Esklusak ontziak igo eta jaisteko erabili ohi dira.
Ur zubi bat akueduktu batetik ezberdina da, bigarrenak ura garraiatzeko xedea duelarik, lehenengoak ura nabigazio bide gisa soilik erabiltzen du. Akueduktuak antzinatik ezagutzen dira, ia hiriak jaio ziren momentu beretik. Ur zubiak askoz beranduago jaio ziren, XVII. mendean, ibaiko garraiorako ubide sareak garatzen hasi zirenean. Garrantzitsuenetako bat, 662 m luze dena, 1896an eraiki zen. Loira alboko ubidea Loira ibaia bera zeharka zezan.

## Kanpo estekak

* Datuak: Q1030403
* Multimedia: Canal aqueducts / Q1030403
# Ura (diskoa)

"Ura" Oskorri musika talde euskaldunak 2000n argitaratutako diskoa da. Diska Euskal Herriko Unibertsitateko Arabako kanpusean aurkeztu zen.
Kritiko espezializatuek 2000. urteko "world music"eko disko hoberenen artean nabaritu zuten.

## Kanpo estekak

* Datuak: Q12268599
# Ur zikin

Ur zikinak jatorriko egoera eta kondizioak aldatuta dituzten urak dira, giza-jarduera baten ondorioz gehienetan, ondorengo erabilera baterako kalitatearen kaltetan. Ur zikinetan biltzen dira etxeetatik isurtzen diren ur beltzak edo fekalak, etxeetako garbiketaren ondorioz sortutakoak, eta ur gris edo industrialak, jarduera industrialean sortutakoak. Ur zikinetan biltzen dira baita ere, hain kutsatuta egoten ez badira ere, euri-urak eta drainatzearen ondoriozko urak.

## Ikus, gainera

* Hondakin-uren araztegi
* Hondakin-uren tratamendu
* Saneamendu

## Kanpo estekak

* Datuak: Q336191
* Multimedia: Wastewater / Q336191
# Ura saltoka

Ura saltoka. Natura eta kultura jolasean Juan Kruz Igerabide idazlearen memoriak liburua da, 2023an plazaratutakoa. Liburu honetan Igerabide bere oroimenak izadiarekin izandako harremanak lotzen ditu. Saiakera gisa sailka daiteke oroimen liburu hau, haren hitzetan «naturarekin eta kulturarekin egiten du jolas».Edizioaren arduraduna Aritz Galarraga izan zen.
Haur garaiko oroitzapenetatik hasita azkenaldian hunkitzen zuen aktualitate gordineraino nolabaiteko autobiografia sentimental bat da.

## Bibliografia

* Juan Kruz Igerabide: Ura saltoka. Natura eta kultura jolasean, Alberdania, 2023, 230 or. ISBN: 978-84-9868-806-1

## Kanpo estekak

* Datuak: Q123360738
* ↑ https://www.naiz.eus/eu/info/noticia/20230504/ura-saltoka-natura-eta-kultura-jolasean-saiakera-liburua-juan-kruz-igerabideren-eskutik
# Uri kantonamendua

Uri kantonamendua Suitzako 26 kantonamenduak bat da.
Hiriburua Altdorf da.

## Udalerriak

Uri kantonamendua ondorengo udalerriek osatzen dute:
Altdorf Andermatt Attinghausen Bauen Bürglen (UR) Erstfeld Flüelen Göschenen Gurtnellen Hospental Isenthal Realp Schattdorf Seedorf (UR) Seelisberg Silenen Sisikon Spiringen Unterschächen Wassen

## Kanpo estekak

* Kantonamenduaren webgune ofiziala
* Datuak: Q12404
* Multimedia: Canton of Uri / Q12404
# Uri Geller

Uri Geller, hebreeraz: אורי גלר‎, (1946ko abenduaren 20a, Tel Aviv), israel-britainiar ilusionista bat da, nagusiki telebista saio eta ikuskizunetan ustezko telekinesia eta telepatia saioak eskaintzeagatik ezagunak.
1975ean Hego Euskal Herria eta Espainian oso ezaguna egin zen, José María Iñigo bilbotarrak aurkeztutako TVE1 telebista kateko Directísimo saioko ikuskizunetan koilarak bi hatzen artean ipini eta igurtziaz bakarrik tolesteagatik.

## Kanpo estekak

* Webgune ofiziala (Ingelesez)
* Datuak: Q44657
* Multimedia: Uri Geller / Q44657
# Uriah (Alabama)

Uriah Ameriketako Estatu Batuetako erroldak esleitutako leku bat da. Monroe konderrian dago, Alabama estatuan. 263 biztanle ditu, 1,61 kilometro koadroko azaleran banatuta.

## Ikus, gainera

* Monroe konderria

## Kanpo estekak

* Datuak: Q576492
# Uriangato (udalerria)

Uriangato Mexikoko udalerri bat da. Guanajuato estatuan kokatua dago. 2010ean 59.305 biztanle zituen 115,76 km²ko azaleran. Herriburua [[Uriangato (Uriangato)|Uriangato]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.